221 



sig, da de findes udskilte i den levende Plantes Celler. I kogende 

 Vand opløse de sig meget let, ligesaa i Saltsyre og Salpetersyre. 

 Tilsættes Svovlsyre, udskilles Naale af svovlsur Kalk, hvilket tyder 

 paa, at Krystallerne indeholde Kalk. Nu udskilles Gibsnaalene 

 rigtignok, naar Præparatet ligger i Vand, ikke alene i Cellerne, 

 som indeholde Krystalgrupperne, men ogsaa udenfor disse i 

 andre Celler af Snittet og udenfor dette. Men det er ogsaa 

 højst sandsynligt, at det samme Stof findes i opløst Tilstand i 

 andre Celler, eller at noget af Krystallerne er blevet opløst i 

 Vandet, hvori Præparatet er lagt, og af det opløste Stof kan 

 Kalken jo strax fældes, medens Krystallerne først maa opløses, 

 inden Kalken kan udfældes af dem. Man ser derfor navnlig 

 efter nogen Tids Behandling med Svovlsyre, at der i de Celler, 

 som indeholde Krystaller, udskilles en Mængde Gibsnaale. Det 

 kan derfor med saa stor Sikkerhed, som der kan opnaas ved en 

 mikrokemisk Analyse, antages, at Krystallerne indeholde Kalk, 

 og det er vel sandsynligst, at de bestaa af et Kalksalt i For- 

 bindelse med en organisk Syre. At finde denne Syre 

 vilde være af stor Interesse, men dertil udkræves en fuldstændig 

 kemisk Analyse, hvortil der ikke for Tiden findes tilstrækkeligt 

 Materiale i den botaniske Have. Angaaende de kemiske Re- 

 aktioner, som jeg har foretaget, skal jeg blot tilføje, at Kry- 

 stallerne ere uopløselige i Alkohol og Glycerin, og at de ikke 

 synes at paavirkes af Kali eller Ammoniak, i det mindste ikke 

 ved kortere Tids Indvirkning. Naar Krystallerne opløses, efter- 

 lade de en Hinde, som viser et nøjagtigt Aftryk af Krystalgruppen, 

 da den har ligget tæt op til denne. Om denne Hinde bestaar 

 af Protoplasma eller er en Modifikation af Cellulose, kan jeg 

 ikke sikkert afgjøre; den farves gul af Jod. 



Foruden i Bladet findes disse Krystaller ogsaa i Stænglen 

 og Roden, som alt ovenfor nævnt. I Stænglen findes de baade 

 i Barken, Blødbasten, Marven og Marvstraalerne, i Roden i 

 Barken, Blødbasten og Marvstraalerne. I Barken og Marven 

 findes hyppigst Krystalgrupper, men ogsaa af og til enkelte 



